IKEA

IKEA er en svensk hjeminnredningskjede som drives gjennom et franchisesystem. Franchisetakere er autorisert til å markedsføre og selge IKEA-sortimentet, og drive IKEA-varehus og andre salgskanaler i spesifiserte markedsområder. Inter IKEA Systems B.V. er eieren av IKEA-konseptet og den globale IKEA franchisen. 11 ulike franchisegrupper eier og driver IKEAs salgskanaler under avtale med Inter IKEA Systems B.V.

IKEA ble stiftet av Ingvar Kamprad (1926-2018) da han var 17 år gammel, i 1943. Til å begynne med solgte IKEA penner, lommebøker, rammer, klokker, smykker og nylonstrømper – praktisk talt alt som Kamprad følte det var behov for, og som han kunne selge til redusert pris. Det første møbelet ble introdusert i produktporteføljen i 1947, og i 1955 begynte selskapet å designe sine egne møbler.

I begynnelsen solgte Kamprad møbler fra hjemmet sitt og via post. Men etterhvert ble den første butikken åpnet i nærheten av byen Älmhult. Dette var også stedet der det første IKEA-varehuset kom, som skulle bli en modell for resten av IKEA-varehusene som åpnet. I 1963 åpnet den første butikken utenfor Sverige, på Nesbru i Asker.

Per mai 2018 var det 418 IKEA-varehus i omtrent 49 land. 365 av dem er i dag eid av IKEA Group og resterende drives av  andre franchisetakere. De fleste ligger i Europa, de øvrige er plassert i Nord-Amerika, Asia og Australia. IKEA-katalogen, sies å være den mest distribuerte boka i verden etter Bibelen. Den blir trykt i et opplag på rundt 175 millioner årlig.

Rettighetene til IKEA-konseptet, inklusive franchiselisensiering, innehas av det nederlandske selskapet Inter IKEA Systems B.V.

 Historien bak navnet 
IKEA-navnet er satt sammen av initialene til en av IKEAs grunnleggere, Ingvar Kamprad, (IK) og de første bokstavene i navnet på gården og stedet der han vokste opp – Elmtaryd og Agunnaryd (EA). IKEA-logoen har nesten ikke endret seg gjennom konsernets historie, og 1967-versjonen er fremdeles symbolet for IKEAs virksomhet.

 Visjon 
IKEAS visjon er «å skape en bedre hverdag for de mange menneskene».

Vi arbeider hardt for å oppnå kvalitet til rimelige priser for kundene våre gjennom optimering av hele verdikjeden og ved å bygge opp langsiktige leverandørforhold, investere i høyautomatisert produksjon og produsere i store volumer. Visjonen vår omfatter også mer enn hjeminnredning. Vi ønsker å skape en bedre hverdag for alle mennesker som berøres av virksomheten vår.

 Forretningsidéen 
IKEAs forretningsidé er «å tilby et stort utvalg form- og funksjonsriktige hjeminnredningsprodukter til så lave priser at så mange mennesker som mulig har råd til å kjøpe dem».

IKEA-konseptet tar utgangspunkt i ideen om å tilby et sortiment av hjeminnredningsprodukter som de mange menneskene har råd til, ikke bare et fåtall. Vi oppnår dette ved å kombinere funksjon, kvalitet, design og verdi – alltid med tanke på bærekraft.

IKEA-konseptet gjennomsyrer alle deler av virksomheten, fra design, råvarer, emballasje og distribusjon til forretningsmodellen vår. Målet vårt er å bidra til at flere mennesker får et bedre liv hjemme.

 Generelt 

1926 - Grunnleggeren av IKEA, Ingvar Kamprad, blir født i Småland i det sørlige Sverige. Han ble født og vokste opp på en gård kalt Elmtaryd, i nærheten av den lille landsbyen Agunnaryd. Allerede som liten gutt visste Ingvar at han ville starte  sin egen bedrift. Han begynte med å selge fyrstikker til naboene fra sykkelen sin. Han hadde oppdaget at han kunne kjøpe fyrstikker i store bunter fra Stockholm og selge dem en og en til en veldig lav pris, men fremdeles tjene på det. Fra fyrstikker utvidet han til å selge fisk, juletrepynt, frø og senere kulepenner og blyanter.1943 - IKEA blir grunnlagt av Ingvar Kamprad. I 1943, da Ingvar var 17 år, ga faren ham en gave for å ha fullført studiene sine. Denne gaven brukte han til å etablere sin egen bedrift. Navnet IKEA ble satt sammen av grunnleggerens initialer (I.K.) pluss den første bokstaven i Elmtaryd og Agunnaryd, gården han kom fra og landsbyen han vokste opp i. IKEA solgte til å begynne med penner, lommebøker, bilderammer, bordløpere, klokker, smykker og nylonstrømper – alt Ingvar så et behov for, som han kunne dekke med et produkt til en redusert pris.1945 - Den første IKEA-annonsen står i lokale aviser. Da Ingvar Kamprad ikke lenger kunne gjøre individuelle salgsbesøk, begynte han å annonsere i lokale aviser og startet en improvisert postordrekatalog. Han distribuerte produktene sine ved hjelp av fylkets melkebil, som leverte dem på togstasjonen.1947 -  Møbler blir en del av IKEAs produktutvalg. Møblene ble produsert av lokale produsenter i skogene nær Ingvar Kamprads hjem. Den positive responsen var stor og kolleksjonen ble utvidet.

 Historie 
+1950-tallet1951 - Den første IKEA-katalogen publiseres. Grunnleggeren av IKEA så muligheten ved å bli en møbelselger i stor målestokk. Han tok snart en avgjørelse om å gå bort fra alle andre typer produkter og i stedet fokusere direkte på lavpris-møbler. IKEA, slik vi kjenner det i dag, ble født.1953 - Møbelutstillingen åpner i Älmhult. IKEA-utvalget fokuserte på hjeminnredningsartikler tidlig på 1950-tallet. Åpningen av utstillingen var et viktig øyeblikk i utviklingen av IKEA-konseptet. For første gang kunne kundene både se og røre møblene før de bestilte. Denne utstillingen var løsningen på et problem. IKEA hadde havnet i en priskrig med sin hovedkonkurrent. Etterhvert som begge selskapene senket prisene, gikk dette utover kvaliteten. Ved å åpne utstillingen kunne IKEA presentere sine produkter i tre dimensjoner; funksjon, kvalitet og lav pris. Og folk gjorde akkurat det IKEA hadde håpet; de valgte de produktene som ga mest for pengene.1955 - IKEA begynner å designe sine egne møbler. Det var mange grunner til at IKEA skulle starte med å designe sine egne møbler. Men det som gjorde at selskapet begynte med det – sannsynligvis det klokeste valg noensinne – er ganske ironisk. Press fra konkurrentene gjorde at leverandørene boikottet IKEA. Denne reaksjonen på virksomhetens tidlige suksess krevde at selskapet begynte å designe egne møbler, og dermed var grunnen for framtidig vekst lagt. Til sist skulle dette føre til innovative design og forbedret funksjon til lavere priser. Så, ved et heldig innfall, kom en IKEA-medarbeider på den idéen om å fjerne bena på bordene slik at det kunne få plass inne i en bil, og unngå transportskader. Fra da av begynte IKEA å tenke flatpakking innen design av møbler, noe som førte til enda lavere priser for kundene. Et mønster var i ferd med å ta form på IKEA. Det å vende problemer om til muligheter.1956 - IKEA begynner testing  av flate pakker.1958 - Det første IKEA-varehuset innvies i Älmhult - 6700 m². På den tiden var det den største møbelutstillingen i Skandinavia.1959 - Gillis Lundgren, IKEA-ansatt nr. fire, designer TORE. IKEA ansetter medarbeider nr. 100.

+1960-tallet1963: Den første IKEA-butikken i Norge åpner på Nesbru, utenfor Oslo.
Dette var også den første butikken utenfor Sverige. Marian Grabinski, konsul og arkitekt, designer MTP-bokhyllen.
Den var en samtidig klassiker og medførte mange avleggere i etterfølgende år. Ved å framstille denne og andre treprodukter skapte IKEA gode samarbeidsforhold til polske leverandører på 1950- og 60-tallet.1964: ÖGLA, en stol designes på nytt for å passe inn i IKEAs konsept når det gjelder form, funksjon og pris.1965: IKEAs flaggskip, varehuset i Stockholm, åpner.
Tusenvis av mennesker sto i kø ved åpningen av flaggskipsvarehuset. Det 45 800 m² store varehuset har en sirkulær design, inspirert av New Yorks Guggenheim Museum. Suksessen medførte enorme kapasitetsproblemer når det gjaldt betjening av kunder. Ved å åpne varehuset og la menneskene betjene seg selv, ble en viktig del av IKEAs konsept født.1969: Det første varehuset i Danmark.
Introduksjonen av sponplater satte sitt preg på IKEA på 1960-tallet. Dette billige og hardføre materialet var enkelt å bearbeide og ble dermed et naturlig valg for IKEA. I 1969, ble PRIVAT, en sofa, designet av arkitekt Åke Fribryter. Den hadde sponplatebunn med hvit lakkfinish, og brunt, blomstret kretongtrekk laget av tekstilkunstneren Sven Fristedt. De rette linjene, funksjonaliteten og den lave prisen ble dengang en enorm suksess.
+1970-tallet1973: Det første varehuset utenfor Skandinavia åpner utenfor Zürich, Sveits.
Suksessen her banet veien for hurtig ekspansjon i Tyskland, som i dag er IKEAs største marked.1974: Det første IKEA-varehuset åpner i München, Tyskland.
SKOPA, en stol, designes av Olle Gjerlöv-Knudsen og Torben Lind. Moderne plast gir designere mange nye måter å konstruere gode møbler på. Men det å velge riktig produksjonsmåte blir mer og mer viktig i designprosessen. Når det gjaldt å velge produsent til SKOPA var svarene enkle, selv om de var litt overraskende. Etter måneder med resultatløs leting tok IKEA en ny titt på formen til stolen og kom på idéen om å kontakte en produsent som framstilte plastskåler og bøtter. Hverken form eller funksjon ble ofret for denne uortodokse løsningen. Tvert imot, sluttformen ble enda mer rendyrket enn den hadde vært.1975: Det første IKEA-varehuset i Australia åpner.1976: Det første IKEA-varehuset i Canada åpner.1977: Det første IKEA-varehuset i Østerrike åpner.1979: Det første IKEA-varehuset i Nederland åpner.
+1980-tallet1980: KLIPPAN, en sofa introduseres. Samme år som FN deklarerte "Barnas år" deklarerte IKEA "Barnas lekeromsår".                                                                                                                                                                                                                                              1981: Det første IKEA-varehuset i Frankrike åpner.1982: LACK-hyller blir født.1983: IKEA ansetter medarbeider nr. 6 000.1984: Det første IKEA-varehuset i Belgia åpner. Kolleksjonen STOCKHOLM lanseres og vinner en pris for Utmärkt svensk form. 
IKEA FAMILY lanseres - Den nye kundeklubben, IKEA FAMILY, lanseres. I dag eksisterer IKEA FAMILY i 16 land (i over 167 varehus) og har rundt 15 millioner medlemmer. 1985: Det første IKEA-varehuset i USA åpner. Sofaen MOMENT designes av Niels Gammelgaard.1987: Det første IKEA-varehuset i England åpner.1989: Det første IKEA-varehuset i Italia åpner.
+1990-tallet1990: De første IKEA-varehusene i Ungarn og Polen åpner.1991: De første IKEA-varehusene i Tsjekkia og De forente arabiske emirater åpner.1993: IKEA har 114 varehus i 25 land.1994: Oppbevaringsserien KUBIST ser dagens lys. Dette var en av de første IKEA-produktene som er bygd ved hjelp av board-on-frame konstruksjon. I dette tilfellet ble fabrikker i Polen bygd om for å lage deler til KUBIST samt andre IKEA-produkter.1995: DAGIS barnestol designes av Richard Clack.1996: Det første IKEA-varehuset i Spania åpner.1997: IKEA introduserer Barnas IKEA.1998: Det første IKEA-varehuset i Kina åpner.1999: IKEA har 53 000 medarbeidere i et globalt nettverk av mer enn 150 varehus i 29 land på fire kontinenter.
IKEA-grunnleggeren Ingvar Kamprad innførte Big Thank You-hendelsen som en tusenårsgave til alle de ansatte innen IKEA Gruppen. Det totale salget verden denne dagen skulle deles mellom de ansatte. Salgsmålet for dagen var høyt, men det faktiske resultatet var enda høyere – omtrent 187 mill. NLG. Hver medarbeider, fra snackbaransatte og lagerarbeidere til direktørene fikk samme bonus. For de fleste var denne bonusen mer enn månedslønnen.
+2000-tallet2000: Det første IKEA-varehuset i Russland åpner.
IKEA og UNICEF samarbeider om samfunnsbygging i India. Sammen med UNICEF, har IKEA tatt initiativet til et samfunnsprogram i Nord-India i august 2000. Målet er å forhindre barnearbeid ved å skape bevissthet og synliggjøre de bakenforliggende årsakene til problemet. Det 3-årige prosjektet fokuserer på 200 landsbyer, der innbyggerne blir involvert i strategier for å forhindre barnearbeid.

UNICEF og IKEA hjelper frem skoleinnskriving og har etablert alternative læresenter (ALC). Gjennom selvhjelpsgrupper hjelper også prosjektet kvinner til å øke sin økonomiske status ved at de får tilgang til mikrokreditt-ordninger og finne alternative inntektsmuligheter.2001:  IKEA Group lanserer sin egen jernbane gjennom IKEA Rail AB. Toget går fem rundturer i uken mellom Älmhult i Sverige og Duisburg i Tyskland. I 2004 overtok et eksternt selskap jernbanevirksomheten hvor IKEA fortsetter å bruke denne ruten. Bruken av jernbane fortsetter å være en viktig del av IKEAs strategi for å fremme bærekraftig transport av IKEA-materiale og produkter.2002: IKEA recovery lanseres. Et nytt konsept som er implementert i over 100 IKEA-varehus i Europa for å sikre at returnerte produkter blir reparert, der det er mulig, i stedet for å kaste.2003: Den fjerde IKEA PS-kolleksjnen lanseres. Fokuset i denne kolleksjonen er innovative produkter med en spesifisert ambisjon til å inspirere barn til å leke og ha glede av fysisk aktivitet. Kolleksjonen inneholder blant annet det suksessfulle PS BRUM leketøyet. I løpet av 2003-2004 bidrog kundene med å samle inn mer enn 2.1 millioner euro ved å kjøpe et PS BRUM leketøy i en av IKEA Group-varehusene. Dette ble donert til UNICEF-prosjekter for barn i Angola og Uganda.2004: Første IKEA-varehus åpnes i Portugal, Lisboa. IKEA-varehus nr. 200 åpnes i New Haven i USA.2005:
 Alt til soverommet på ett og samme sted. Et komplett og koordinert sortiment av soveromsmøbler blir lansert, med alt fra madrasser, smarte oppbevaringsløsninger til tekstiler for enhver smak.
 IKEA og WWF arbeider sammen for å promotere bedre metoder for bomullsdyrking. Omtrent 2,000 bønder i Pakistan får trening i Farmer Field Schools. I 2006 blir prosjektet utvidet til India, hvor 500 bønder får trening. Den oppdagelsesbaserte læringsprosessen oppfordrer bøndene til å vedta mer bærekraftige dyrkingspraksis som fungerer som et godt eksempel for andre i regionen.2006:
 IKEA Group åpner sitt første varehus i Japan, Tokyo.
 IKEA Group-medarbeidere overstige 100,000 fordelt på 44 ulike land. 
 Food blir lansert. IKEA lanserer sitt eget mat-sortiment som dekker omtrent 30 % av de 150 produktene som finnes i mat-sortimentet. Utvalget fokuserer på mat av høy kvalitet, basert på svenske oppskrifter og tradisjoner, til en lav pris. Produktene har et IKEA-varemerke og selges i «Swedish Food Markets» (Svenske spesialiteter) i IKEA-varehus, og serveres i tillegg i IKEA-restaurantene.
 BESTÅ oppbevaringssystem lanseres.2007:
 IKEA Group og WWF samarbeider på flere prosjekter med mål om å redusere utslippene av drivhusgasser som genereres av IKEA-driften. Avtalen omfatter forbedring av energieffektivitet, bruk av fornybar energi hos IKEA-leverandører og utvikling av bærekraftig kundetransport til og fra IKEA-varehus.
 Det mest internasjonale varehuset, IKEA Haparanda åpnes. Varehuset er unikt plassert på grensen mellom Sverige og Finland, men i et område som også inkluderer Russland og Norge.
 IKEA Group-varehus og kontorer serverer kun UTZ-sertifisert kaffe. UTZ er en global standard for sosialt og miljømessig ansvarlige kaffe.2008:
 IKEA Delft-varehus, sammen med andre Inter IKEA Systems B.V. områder, utvides og ombygges og IKEA Concept Center etabliseres. IKEA Concept Center er et anlegg der alle IKEA-forhandlere og andre IKEA-varemerker kan lære mer om IKEA-konseptet og de siste oppdateringene. Det er et sted for shopping, læring, testing og støtte kommer sammen.
 Inter IKEA Centre Group åpner opp MAR Shopping utenfor Porto i Portugal. Det familievennlige kjøpesenteret, med et integrert IKEA-varehus blir referansepunkt for fremtidig utvikling2009: Inter IKEA Centre Group sikrer arealbruksrettighet i Kina og kunngjør investerings- og utvidelsesplaner i landet. 
+
2010-tallet2010: IKEA Tilsammans, bedriftskultursenteret som drives av Inter IKEA Systems Service AB, åpnes i Älmhust, Sverige.2011: Inter IKEA Center Groups første varehus i Kina går fra tegning til bygging med en banebrytende seremoni i Xishan, Wuxi. Varehuset er planlagt åpen slutten av 2013 eller starten av 2014.2012:
 Inter IKEA Systems B.V., den globale IKEA-franchisen kjøper IKEAs varemerker fra Interogo Foundation 1. januar. Hensikten er å konsolidere og forenkle eierskapet til IKEAs varemerker.
 Inter IKEA Culture Center AB er grunnlagt i Sverige for å drive IKEA Tilsammans og IKEA Museum i Älmhult, Sverige.2013:
 Mathias Kamprad er utnevnt som styreleder av Inter IKEA Group. 
 Ingvar Kamprad trekker seg fra styret i Inter IKEA Group. Han trekker seg også fra tilsynsrådet for Interogo-stiftelsen.

 IKEA-varehus rundt om i verden 
Listen viser når IKEA åpnet butikker og varehus første gang i ulike land:
 1958: Sverige (Älmhult)
 1963: Norge (Oslo)
 1969: Danmark (København)
 1973: Sveits (Zürich)
 1974: Tyskland (München)
 1977: Canada (Toronto)
 1977: Østerrike (Wien)
 1978: Nederland (Rotterdam)
 1981: Island (Reykjavík)
 1981: Australia (Sydney)
 1983: Saudi-Arabia (Jidda)
 1984: Belgia (Brussel)
 1987: Storbritannia (Manchester)
 1988: USA (Baltimore)
 1989: Italia (Milano)
 1990: Frankrike (Bordeaux)
 1990: Ungarn (Budaörs)
 1991: Polen (Poznań)
 1991: Tsjekkia (Praha)
 1995: Slovakia (Bratislava)
 1996: Finland (Helsingfors)
 1996: Spania (Madrid og Barcelona)
 1998: Kina (Beijing)
 2000: Russland (Moskva)
 2001: Israel (Netanya)
 2001: Kuwait (Al Rai)
 2003: Malaysia (Damansara)
 2004: Portugal (Lisboa)
 2005: Tyrkia (Istanbul)
 2006: Irland (Dublin)
 2006: Japan (Funabashi og Yokohama)
 2007: Romania (București)
2018: Thailand (Nontahburi/นนทบุรี)

Ikea har også varehus i Hellas, De forente arabiske emirater, Singapore og Taiwan.

 IKEA-varehus i Norge 
 Den første IKEA-butikken utenfor Sverige åpnet lørdag 23. mars 1963 på Nesbru i Asker, i kjellerlokalene under Nesbru Bokhandel, i samme bygning som Bellevue hotell. Dagen før hadde det til da nokså ukjente IKEA tatt ut en helsides annonse på forsiden av Arbeiderbladet.Da IKEA-bomben smalt  Aften, 14. februar 2006. Har bilde av forsiden. Det nåværende varehuset på Billingstad/Slependen åpnet i 1975. Det avviker fra mer moderne IKEA-varehus ved at selvhentingslageret er plassert helt bak i butikken, og ikke like ved kassene. Varehuset på Slependen gjennomgikk en større utvidelses- og ombyggingsprosess. Varehuset i Åsane flyttet til Nyborg, og åpnet den 2. mai 2012. Det nye varehuset er på  m².
 IKEA i Åsane i Bergen åpnet i 1984.
 IKEA på Lura i Sandnes åpnet 28. september 1988.
 IKEA på Furuset i Oslo åpnet 26. november 1998.
 IKEA på Leangen i Trondheim åpnet 28. august 2002.
 IKEA Sørlandet ved Kristiansand åpnet 21. oktober 2010IKEA i rute, hovedsiden.IKEAs prosjekter , hovedsiden.
 IKEA på Ringsaker ved Hamar åpnet 19. mars 2015.Donna fra Gjøvik ble tidenes første Ikea-kunde i Ringsaker . Hamar Arbeiderblad


 Den svenske kulturkanonen 
I 2025 ble Ikea-varehuset i Älmhult tatt opp i Sveriges kulturkanon i kategorien «Økonomi». Dette var det første Ikea-varehuset og ble innviet i 1958.

 Referanser 


 Eksterne lenker 
 IKEAs norske sider
 IKEA-historien – Norsk nettside fra IKEA.
 IKEAs internasjonale nettsted 
 Sofakrigen – Det tok 24 år å få IKEA til Trondheim, reportasje i Magasinet på nett.
 Danmark | Finland | Sverige | USA | Storbritannia


Kategori:Næringsliv i Asker
Kategori:Etableringer i 1943